Jajahan Bachok

Bachok (Jawi: جاجهن باچوق) merupakan salah satu daripada 11 jajahan yang terletak di utara negeri Kelantan. Pusat pentadbiran bagi jajahan ini terletak di Bachok dan ditadbir Majlis Daerah Bachok Bandar Pelancongan Islam. Jajahan ini juga antara jajahan terkecil dan yang terbaharu dibentuk dalam negeri Kelantan.
Etimologi

Menurut penduduk setempat, nama Bachok berasal daripada dua perkataan Siam ban dan chak. Ban bermaksud kampung dan chak bermaksud nipah yang pada asalnya merujuk kepada Kampung Nipah, satu perkampungan yang lebih padat penduduknya yang terletak di selatan bandar Bachok sekarang. Bandar Bachok pada masa dahulu mungkin merupakan sebahagian daripada Kampung Nipah.

Nama Ban Chak pada akhir berubah menjadi Bachok, mungkin kerana ia lebih senang disebut.

Orang Siam tempatan (yang kebanyakannya tinggal di Kampung Balai, lebih kurang tiga kilometer ke utara bandar Bachok) pada hari ini masih memanggil Bachok sebagai Ban Chak atau Kampung Nipah.
Sejarah

Pengisytiharan rasmi pembentukan jajahan Bachok telah disempurnakan oleh Sultan Ismail Petra, sultan negeri Kelantan pada hari Ahad, 22 Muharam 1409 bersamaan 4 September 1988.
Geografi

Bachok mempunyai keluasan kira-kira 264.64 kilometer persegi bersempadan dengan Jajahan Pasir Puteh di selatan, jajahan Kota Bharu di barat dan Laut China Selatan di timur. Bentuk muka bumi di Jajahan Bachok merupakan tanah datar dan rendah. Jenis tanah di jajahan ini pula terbahagi kepada tiga jenis utama iaitu tanah berpasir di pesisir pantai, tanah gambut dan tanah liat. Garis pantai di jajahan ini berukuran kira-kira 32 kilometer.
Pecahan pentadbiran

Jajahan Bachok terbahagi kepada 8 daerah;
thumb|tiada|Peta jajahan Bachok

* Daerah Gunong
** Mukim Gunong
** Mukim Tepus
** Mukim Bator
** Mukim Kubang Telaga
* Daerah Tawang
** Mukim Senak
** Mukim Gajah Mati
** Mukim Telok Mesira
** Mukim Tanjong
** Mukim Takang
** Mukim Pauh Sembilan
* Daerah Perupok
** Mukim Kemasin
** Mukim Perupok
** Mukim Paya Mengkuang
** Mukim Bachok
** Mukim Nipah
* Daerah Melawi
** Mukim Melawi
** Mukim Kuau
** Mukim Repek
** Mukim Rusa
* Daerah Telong
** Mukim Telong
** Mukim Lubok Tembesu
* Daerah Beklam
** Mukim Temu Ranggas
** Mukim Chap Cherang Hangus
** Mukim Tualang Salak
** Mukim Kuchelong
* Daerah Mahligai
** Mukim Alor Bakat
** Mukim Mak Lipah
** Mukim Serdang
* Daerah Tanjong Pauh
** Mukim Tanjong Pauh
** Mukim Pak Pura
** Mukim Tanjong Jering
Bandar dan pekan

* Bandar Bachok
* Pekan Jelawat
Demografi

Berdasarkan bancian Malaysia 2020, jumlah penduduk di Jajahan Bachok ialah seramai 157,288 orang dengan kepadatan penduduk 590 orang perkilometer persegi yang dikategorikan sebagai taburan penduduk padat. Majoriti penduduk di jajahan Bachok berbangsa Melayu, seramai 154,008 orang.
Agama

Di jajahan Bachok, agama Islam merupakan agama paling ramai penganut dengan peratusan 98 peratus diikuti agama Buddha sebanyak satu peratus. Agama Kristian, Hindu dan lain-lain serta tidak beragama mencatatkan kurang satu peratus.
Kemudahan

Terdapat pelbagai kemudahan yang dibina di seluruh jajahan Bachok. Terdapat sebanyak 53 buah sekolah di jajahan ini;


Jajahan Bachok juga mempunyai enam klinik kesihatan dan 22 klinik desa di sekitar daerah.
Pengangkutan

Jaringan jalan raya di jajahan Bachok menjangkau hampir 600 kilometer. Laluan Persekutuan 3 merupakan laluan utama di jajahan ini. Jaringan jalan negeri di jajahan ini menjangkau hampir 130 kilometer manakala jaringan jalan pihak berkuasa tempatan dan kampung di seluruh jajahan menjangkau hampir 470 kilometer.
Tempat menarik

Pantai Irama

Pantai Irama terkenal sebagai pusat pelancongan pantai yang utama dan terkenal bukan sahaja di daerah Bachok, malah di negeri Kelantan dan Malaysia. Pantainya yang berpasir dan landai sesuai untuk aktiviti berkelah, riadah ,mandi laut, sukan air dan memancing.

Antara kemudahan-kemudahan yang disediakan kepada pengunjung di Pantai Irama adalah seperti berikut:
* Gerai makanan - ikan/udang/sotong celup tepung, keropok lekor, ABC,Air Kelapa Muda.
* Taman permainan kanak-kanak
* Tandas awam
* Kemudahan pengangkutan awam
* Surau
* Pasar malam (Jumaat) dan pasar tani (Sabtu)

Antara kemudahan di tepi Pantai Irama yang disediakan kepada pengunjung adalah seperti berikut:
* Banana Boat
* ATV
* Kereta Kuda
Pantai Kemayang

Pantai Kemayang terletak didalam Mukim Kemasin,Daerah Tawang merupakan satu kawasan yang sering dikunjungi ramai. Terletak 5 km dari Bandar Bachok, ianya dihubungkan oleh rangkaian jalan raya yang baik.Jaraknya Hanya 14KM Dari Bandar Kota Bharu,Disana Anda Dapat Melihat Bot-Bot Nelayan Keluar Dan Masuk Untuk Mendaratkan Hasil Tangkapan Ikan. Disini Juga Terdapat Perusahaan Ikan Kering Secara Kecil-Kecilan Yang Diusahakan Oleh Penduduk Tempatan Diperkampongan Nelayan Dipantai Kemayang.

Mempunyai infrastruktur yang agak baik seperti tandas awan, surau dan juga gerai-gerai yang menjual pelbagai barangan seperti makanan barasaskan makanan laut dan juga masakan panas.Sering dikunjungi oleh pelbagai golongan khususnya yang telah berkeluarga. Menghadap Laut China Selatan memberikan satu pemandangan yang amat menarik. Di sini terdapat juga sebuah pulau yang dikenali sebagai Pulau Belongan. Ia dikenali dengan nama Pulau kerana kedudukan geografinya yang dikelilingi oleh sungai jika dilihat dari udara.
Pantai Melawi

Pantai Melawi juga merupakan pantai yg cantik dan terkenal seperti Pantai Irama dan Pantai Kemayang. Mempunyai banyak tempat menarik dan tempat penginapan seperti:-

1. Diamond Melawi Chalet Kuala Melawi
2. Damai Melawi Chalet Kuala Melawi
3. Anak Rhu Melawi Chalet Kuala Melawi
4. D Rhu Melawi Chalet Kuala Melawi
5. Redzuan Resort Kuala Rekang
6. Sri Pantai Resort Kuala Rekang
7. Seri Melawi Chalet Kuala Rekang

penduduk sekitar kebanyakkan nya melakukan aktiviti pertanian secara khususnya tembakau dan kelapa.
Industri perikanan

Industri perikanan di kawasan jajahan Bachok semakin berkembang dengan pembinaan pelabuhan perikanan di Pantai Kemasin dan Pantai Tok Bali(Pasir Puteh) berikutan projek pembangunan Kemasin-Semerak.
Rujukan


Pautan luar

*Pejabat Penerangan Daerah Bachok
Pautan luar

*Bachok Gateway.com
*FB Page Bachok Gateway
*FB Group Perantau Bachok
*Laman web rasmi Majlis Daerah Bachok
*Laman web rasmi Pejabat Tanah dan Jajahan Bachok
*Pantai Irama DT Water Sport
*Peta-peta berkaitan dengan Bachok


Kategori:Jajahan di Kelantan